56.

На осноу члана 4. и 13. Закона о комуналним делатностима („Сл. гласник РС“, бр. 88/2011 и 104/2016), члана 20. став 1. тачка 5 Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 16. седници одржаној 28.4.2017. године, донела је

ОДЛУКУ

О ЈАВНИМ ПАРКИРАЛИШТИМА

I ОПШТЕ ОДРЕДБЕ

Члан 1.

Овом одлуком уређују се услови и начин обављања комуналне делатности управљања јавним паркиралиштима на територији општине Ћићевац (у даљем тексту: општина).

Члан 2.

Јавна паркиралишта, у смислу одредаба ове одлуке, су јавне површине и посебно изграђени објекти одређени за паркирање моторних возила чији је корисник или власник општина.

Члан 3.

Послове из члана 1. ове одлуке обављаће ЈП „Путеви Ћићевац“.

Члан 4.

Јавна паркиралишта могу бити: општа, посебна, привремена и повремена.

Општа паркиралишта су делови коловоза, тротоара или површине између коловоза и тротоара и друге површине посебно одређене и обележене за паркирање моторних возила.

Посебна паркиралишта су одређени, изграђени објекти и уређене површине за паркирање моторних возила који могу бити са контролисаним уласком и изласком возила. Контрола уласка и изласка возила са посебног паркиралишта може се вршити постављањем рампе или објекта за наплату. Посебна паркиралишта могу бити трајног и привременог карактера.

Привремена паркиралишта су јавне површине које су планом предвиђене за другу намену, а до привођења земљишта планираној намени могу се привремено одредити за паркиралишта.

Повремена паркиралишта су јавне површине које се одреде за паркирање возила учесника и посетилаца већих скупова, спортских, културних и других манифестација.

Привремена и повремена паркиралишта одређује Одсек за урбанизам, грађевинарство и стамбено комуналне послове.

Члан 5.

Општа паркиралишта на којима се врши наплата су:

1.Улица Карађорђева (десна страна; од улаза у црквено двориште од велике капије до угла са Првомајском – десна страна; уређени део поред зграде бившег хотела Морава; од продавнице Агро-мил до семафора; простор испред земљорадничке задруге – лева страна; од бивше књижаре Кошута до кафића Импулс; уређени простор између тржног центра и бивше зграде Тргопромета),

2. Улица Првомајска (простор иза барака према дворишту средње Економске школе; десна страна у целој дужини улице; лева страна до раскрснице са Пионирском улицом),

3. Улица Николе Тесле (од семафора до моста на Кочанском потоку-лева страна),

4. Улица Младих (целом дужином-с једне стране),

5. Улица Краљевића Марка (простор иза продавнице Гранд),

6. Улица Синђелићева (лева страна до раскрснице са Улицом Ђуре Даничића).

Члан 6.

Јавна паркиралишта обележавају се саобраћајном сигнализацијом, у складу са прописима о безбедности саобраћаја.

Јавна паркиралишта морају да имају на видном месту истакнуто обавештење које садржи: категорију моторних возила која се могу паркирати, начин паркирања и наплате, као и временско ограничење коришћења јавног паркиралишта.

Члан 7.

Време паркирања, начин наплате накнаде за коришћење на јавним паркиралиштима и друго дефинише се Правилником о јавним паркиралиштима (у даљем тексту: Правилник).

Правилник доноси Општинско веће општине Ћићевац на предлог Одсека за урбанизам, грађевинарство и стамбено- комуналне послове (у даљем тексту: Одсек) у сарадњи с Предузећем.

Члан 8.

Предузеће је дужно да јавна паркиралишта одржава (чисти, у зимском периоду уклања снег и лед), обележава и опрема у складу са чланом 6. ове одлуке, односно на начин којим се обезбеђују услови за безбедно и несметано коришћење.

II КОРИШЋЕЊЕ ЈАВНИХ ПАРКИРАЛИШТА

Члан 9.

Јавна паркиралишта се користе за паркирање моторних возила физичких лица, правних лица и предузетника (у даљем тексту: корисник).

Корисником паркиралишта, у смислу одредаба ове одлуке, сматра се возач или власник возила, ако возач није идентификован.

Предузеће је дужно да обележи паркинг места за возила са особама са инвалидитетом и паркинг места за доставна возила на јавним паркиралиштима, а на основу решења Одсека.

Категорије особа са инвалидитетом које могу користити паркиралиште из става 3. овог члана као и услови коришћења паркинг места за доставна возила утврђују се Правилником.

Члан 10.

Посебна паркиралишта се могу, изузетно, по решењу Одсека, привремено користити за друге намене (забавне, културне,туристичке, привредне, спортске манифестације и друго).

III НАПЛАТА ПАРКИРАЊА

Члан 11.

За коришћење јавног паркиралишта на којима се врши наплата према Правилнику корисник је дужан да плати одговарајућу накнаду према Ценовнику.

Одлуку о ценама паркирања доноси Предузеће уз сагласност Општинског већа општине Ћићевац.

Коришћење обележеног паркинг места за особе са инвалидитетом је бесплатно.

Обавезе корисника јавног паркиралишта укључујући и плаћање накнаде комуналне услуге, настају започињањем коришћења јавног паркиралишта, односно почетком пружања комуналне услуге и када се она користи супротно прописима којима се уређује та комунална делатност.

Члан 12.

Корисник јавног паркиралишта је обавезан да:

1. плати коришћење паркинг места према времену задржавања на прописан начин на јавним паркиралиштима на којима се врши наплата у складу са Правилником,
2. поступа у складу са дозвољеним временом коришћења паркинг места утврђеним Правилником,
3. користи паркинг место у складу са саобраћајним знаком (хоризонталном и вертикалном сигнализацијом којима је означено паркинг место).

Члан 13.

Возила инспекције, хитне медицинске помоћи, полиције, војске и ватрогасна возила у току интервентних акција, не плаћају накнаду за коришћење јавног паркиралишта.

Члан 14.

Физичка лица, правна лица (станари и корисници пословног простора) и предузетници који имају пребивалиште, односно седиште у простору општих паркиралишта могу да користе иста као повлашћени корисници под условима и на начин дефинисан Правилником.

Поседовање повлашћене паркинг карте за паркирање не представља истовремено и резервацију одређеног паркинг места.

Повлашћену паркинг карту Предузеће може издати једном повлашћеном кориснику за највише једно возило по једној адреси пребивалишта, односно седишта.

Предузеће може издати претплатну паркинг карту или резервацију за возило према Правилнику.

Члан 15.

За коришћење јавног паркиралишта на којима се врши наплата у складу са Правилником корисник је дужан да у возилу поседује важећу паркинг карту или паркирање плати електронским путем, о чему Предузеће води евиденцију.

Корисник паркиралишта је дужан да:

1. истакне купљену паркинг карту на видном месту с унутрашње стране предњег ветробранског стакла возила како би била у потпуности видљива у поступку контроле овлашћеног лица или плати паркирање електронским путем и
2. користи исправно паркинг карту и у њу унесе тачне податке.

Заустављањем или паркирањем возила на паркинг месту, корисник прихвата прописане услове за коришћење јавног паркиралишта.

Истицањем паркинг карте или уплатом електронским путем, корисник стиче право коришћења паркинг места.

Предузеће нема обавезу чувања возила и не сноси одговорност за оштећење или крађу возила.

Члан 16.

Контролу паркирања, односно исправност коришћења јавних паркиралишта, врше овлашћена лица Предузећа.

Овлашћена лица Предузећа су контролори и наплатиоци.

Контролори и наплатиоци Предузећа имају службене легитимације и носе службена одела.

Предузеће издаје легитимацију и утврђује изглед службеног одела.

Члан 17.

Корисник који поступа супротно одредбама члана 12. и 15. став 2. ове одлуке дужан је да плати посебну паркинг карту.

Посебна паркинг карта је накнада за целодневно коришћење општих паркиралишта без ограничења на дан издавања.

Налог за плаћање посебне паркинг карте издаје контролор и уручује га кориснику. Када контролор није у могућности да уручи налог кориснику, причвршћује га на возило и тиме се сматра да је достављање извршено, а касније уништење налога нема утицај на ваљаност достављања и не одлаже плаћање посебне паркинг карте.

Корисник паркирања је дужан да поступи по примљеном налогу и плати посебну паркинг карту, у року од осам дана од дана достављања, на начин назначен у налогу.

IV ЗАБРАНЕ И ПОСТУПАЊЕ СА НЕПРОПИСНО ПАРКИРАНИМ ВОЗИЛИМА

Члан 18.

На јавним паркиралиштима забрањено је:

1. паркирање возила супротно саобраћајном знаку (хоризонталној и вертикалној сигнализацији), ометање коришћења паркиралишта и друго,
2. паркирање возила без регистарских ознака и нерегистрованих возила са таблицама,
3. остављање неисправног или хаварисаног возила, односно прикључног возила, без сопственог погона,
4. вршити заузимање паркинг места путем ограђивања или ометање паркирања других возила,
5. вршити заузимање паркинг места такси возилима за време обављања делатности,
6. на паркинг месту постављати ограде или сличне препреке,
7. прање и поправка возила и друге радње које доводе до прљања и уништавања јавног паркиралишта и
8. обављати било коју делатност сем паркирања.

Члан 19.

У случајевима када се јавна паркиралишта користе супротно одредбама члана 17. став 1. и члана 18. ове одлуке, комунални инспектор Одсека за буџет, финансије, јавне набавке и комунално-инспекцијске послове, наредиће кориснику, ако је присутан, да одмах уклони возило са паркиралишта, односно јавних површина, под претњом принудног извршења.

Уколико се корисник не налази на лицу места, комунални инспектор ће донети решење којим ће наложити да се возило уклони у одређеном року. Комунални инспектор решење ће причврстити на возило, уз назначење дана и часа када је налепљено и тиме се сматра да је достављање извршено, а доцније оштећење, уништење или уклањање овог решења не утиче на ваљаност достављања.

Уколико комунални инспектор путем видео надзора или фото записа утврди да се јавна паркиралишта користе супротно одредбама члана 17. став 1. и члана 18. ове одлуке, донеће решење у електронској форми којим ће наложити да се возило уклони или поставе уређаји за спречавање одвожења возила. Решење се доставља овлашћеном лицу Предузећа које обавља уклањање возила или поставља уређаје за спречавање одвожења возила. Ово решење се причвршћује на возило, уз назначење дана и часа када је причвршћено, а тиме се сматра да је достављање извршено.

Члан 20.

Изузетно, комунални инспектор ће донети решење за премештање возила са јавних паркиралишта у случајевима када се јавна паркиралишта користе у складу са одредбама ове одлуке, ако то налаже потреба:

* одржавања јавних манифестација (литије, митинзи, разне поворке), спортских манифестација (маратон и друго),
* извођења радова на путу, услед елементарних непогода, више силе и друго.

У случају из претходног става овог члана накнаду за премештање возила дужан је да плати организатор или подносилац захтева.

Члан 21.

Уколико Предузеће утврди да корисник има три или више од три неплаћене посебне паркинг карте дужно је да поднесе захтев комуналном инспектору за доношење решења о уклањању возила.

Члан 22.

Предузеће је дужно да на возилу на којем су постављени уређаји којима се спречава одвожење возила, испод брисача на предњем ветробранском стаклу или на стаклу возачевих врата видно истакне обавештење да су на возилу постављени уређаји.

Обавештење садржи:

* адресу Предузећа,
* број телефона Предузећа,
* време до ког је корисник дужан да се лично јави или да позове телефоном Предузеће.

Након што је корисник извршио уплату за посебну паркинг карту или посебне паркинг карте и накнаду за услугу постављања уређаја, овлашћени радник Предузећа ће уклонити уређаје који су постављени на возилу.

Уколико се корисник не појави до времена уписаног у обавештењу, возило на коме су постављени уређаји којима се спречава одвожење возила биће уклоњено специјалним возилом на за то одређено место, при чему приликом преузимања возила плаћа посебну или посебне паркинг карте, накнаду за постављање уређаја којима се спречава одвожење возила и накнаду за уклањање возила специјалним возилом.

Члан 23.

Предузеће је дужно да поступи по решењу комуналног инспектора и изврши постављање уређаја за спречавање одвожења возила, односно изврши уклањање или премештање возила.

Овлашћено лице Предузећа задужено за те послове, сачињава документацију (записник и фото снимак) у прилогу решења са видљивим чињеничним стањем, која се чува у архиви Предузећа.

Члан 24.

Поступак уклањања или премештања возила сматра се започетим када специјално возило стигне на место рада или када су започете радње за припрему уклањања или премештања возила, а сматра се завршеним моментом одмицања најмање једног пара точкова возила од подлоге, након чега није могуће извршити прекид уклањања возила по издатом решењу.

Поступак постављања уређаја за спречавање одвожења возила сматра се започетим када се на точак почне стављати уређај за спречавање одвожења возила, а сматра се завршеним када се на једном точку постави тај уређај.

Уклањање возила, односно постављање уређаја за спречавање одвожења возила ће се прекинути ако се корисник појави на лицу места пре него што се заврши започети поступак и прихвати да уклони возило, а уз претходно плаћене накнаде за предузете радње.

Уклањање возила ће се прекинути и у случају када се утврди постојање немогућности сигурног подизања возила или транспорта возила (аутобуса, теретних возила, прикључних возила, радних машина, видно оштећених возила, возила на неприступачном месту).

Члан 25.

Уклоњена возила Предузеће односи и чува на за то одређено место.

На месту предвиђеном за чување возила, Предузеће мора обезбедити чуварску службу.

У периоду од почетка уклањања возила па до момента преузимања возила од стране корисника, Предузеће сноси материјалну одговорност за уклоњено возило.

Члан 26.

Уклоњено возило корисник може преузети тек по уплати свих накнада за предузете радње Предузећа, а према одредбама ове одлуке у складу са Законом.

V НАДЗОР

Члан 27.

Надзор над применом одредаба ове одлуке врши Одсек за урбанизам, грађевинарство и стамбено-комуналне послове.

Послове инспекцијског надзора над применом ове одлуке и аката донетих на основу ње врши Одсек за буџет, финансије, јавне набавке и комунално-инспекцијске послове.

VI КАЗНЕНЕ ОДРЕДБЕ

Члан 28.

Новчаном казном у прекршајном поступку у износу од 50.000,00 до 100.000,00 динара казниће се за прекршај Предузеће (из члана 3. ове одлуке) ако поступа супротно одредбама члана 6, члана 8, члана 9. став 3, члана 10, члана 16. став 1. и 4, члана 21, члана 22. став 1. и 3. ове одлуке.

За прекршај из става 1. овог члана казниће се у прекршајном поступку новчаном казном у износу од 5.000,00 до 10.000,00 динара и одговорно лице у Предузећу.

Новчаном казном у прекршајном поступку у износу од 5.000,00 до 10.000,00 динара казниће се за прекршај контролор уколико поступа супротно одредбама члана 16. став 3. ове одлуке.

Члан 29.

Новчаном казном у прекршајном поступку у износу од 50.000,00 до 100.000,00 динара казниће се за прекршај правно лице ако поступа супротно одредбама члана 10, члана 11. став 1, члана 12. став 1. тачка 1 и 2, члана 15. став 1. и 2, члана 17. став 1. и члана 18. став 1. тачка 2, 3, 4, 5, 6 и 8 ове одлуке.

За прекршај из става 1. овог члана казниће се у прекршајном поступку новчаном казном у износу од 5.000,00 до 10.000,00 динара и одговорно лице у правном лицу.

Новчаном казном у прекршајном поступку у износу од 10.000,00 до 50.000,00 динара казниће се за прекршај предузетник ако поступа супротно одредбама члана 10, члана 11. став 1, члана 12. став 1. тачка 1 и 2, члана 15. став 1. и 2, члана 17. став 1. и члана 18. став 1. тачка 2, 3, 4, 5, 6 и 8 ове одлуке.

Новчаном казном у прекршајном поступку у износу од 5.000,00 до 10.000,00 динара казниће се за прекршај физичко лице ако поступа супротно одредбама члана 10, члана 11. став 1, члана 12. став 1. тачка 2, 3, 4, 5, 6 и 8 ове одлуке.

Члан 30.

Новчаном казном у фиксном износу казниће се за прекршај издавањем прекршајног налога ако не поступи или поступи супротно одредбама члана 12. став 1. тачка 3 и члана 18. став 1. тачка 1 и 7 ове одлуке и то:

* правно лице у износу од 10.000,00 динара,
* одговорно лице у правном лицу у износу од 2.000,00 динара,
* предузетник у износу од 5.000,00 динара,
* физичко лице у износу од 2.000,00 динара.

VII ПРЕЛАЗНЕ И ЗАВРШНЕ ОДРЕДБЕ

Члан 31.

Општинско веће општине Ћићевац донеће Правилник у року од 15 дана од дана ступања на снагу ове одлуке.

Члан 32.

Ова одлука ступа на снагу осмог дана од дана објављивања у „ Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 344-10/17-02 од 28.4.2017. године

ПРЕДСЕДНИК

Славољуб Симић, с.р.

57.

На основу члана 45. став 7. и 9. Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), на предлог Општинског већа општине Ћићевац, Скупштина општине Ћићевац на 16. седници одржаној 28.4.2017. године, донела је

О Д Л У К У

О ИЗМЕНИ ОДЛУКЕ О РАДНОПРАВНОМ СТАТУСУ ЧЛАНОВА

ОПШТИНСКОГ ВЕЋА ОПШТИНЕ ЋИЋЕВАЦ

Члан 1.

У Одлуци о радноправном статусу чланова Општинског већа општине Ћићевац („Сл. лист општине Ћићевац“, бр. 13/16, 17/16 и 1/17), у члану 2. став 1. тачка 2 брише се.

Досадашње тачке 3 и 4 постају тачке 2 и 3.

Члан 2.

Ова одлука ступа на снагу наредног дана од дана објављивања у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 112-30/17-02 од 28.4.2017. године

ПРЕДСЕДНИК

Славољуб Симић, с.р.

58.

На основу члана 28. Закона о комуналним делатностима („Сл. гласник РС“, бр. 88/2011 и 104/2016), члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15) и члана 108. став 2. Одлуке о комуналном уређењу и хигијени општине Ћићевац („Сл. лист општине Ћићевац“, бр. 14/14 и 20/15), Скупштина општине Ћићевац, на 16. седници одржаној 28.4.2017. године, донела је

РЕШЕЊЕ

о давању сагласности на Одлуку измени Одлуке о ценама основних комуналних услуга

ЈКСП „Развитак“ Ћићевац

1. Даје се сагласност на Одлуку о измени Одлуке о ценама основних комуналних услуга ЈКСП „Развитак“ Ћићевац, бр. 809, коју је донео Надзорни одбор предузећа, на седници одржаној дана 27.4.2017. године.
2. Саставни део овог решења је Одлука ЈКСП „Развитак“ Ћићевац о измени Одлуке о ценама основних комуналних услуга.
3. Решење објавити у „Сл. листу општине Ћићевац“.

# СКУПШТИНА ОПШТИНЕ ЋИЋЕВАЦ

Бр. 352-22/17-02 од 28.4.2017. године

ПРЕДСЕДНИК

Славољуб Симић, с.р.

59.

На основу члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 16. седници одржаној 28.4.2017. године, донела је

РЕШЕЊЕ

О ДАВАЊУ САГЛАСНОСТИ ЗА ПОТПИСИВАЊЕ УГОВОРА

1. Даје се сагласност Председнику општине Ћићевац да потпише уговор са Привредним друштвом: „En Green“, Београд, Димитрија Туцовића 117, који се односи на изградњу хидроелектране на територији општине Ћићевац.
2. Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 312-92/17-02 од 28.4.2017. године

ПРЕДСЕДНИК

Славољуб Симић, с.р.

60.

ОПШТИНА ЋИЋЕВАЦ

ГОДИШЊИ ПРОГРАМ МЕРА И РАДОВА НА СМАЊЕЊУ РИЗИКА ОД ПОПЛАВА

У ОПШТИНИ ЋИЋЕВАЦ ЗА 2017. ГОДИНУ

ЋИЋЕВАЦ,

март, 2017. год.

САДРЖАЈ:

1. Правни основ за доношење Годишњег програма мера на смањењу ризика од поплава
2. Одржавање и санација заштитних водних објеката на водама другог реда
3. Одржавање водотокова из локалног оперативног плана
4. Организација одбране од поплава
5. Евидентирање поплавних догађаја
6. План комуникација учесника у одбрани од поплава
7. Правни основ за доношење Годишњег програма мера на смањењу ризика од поплава

Закон о водама („Сл. гласник РС“, бр. 30/2010, 93/2012, 101/2016) - члан 45. и 62.

Закон о ванредним ситуацијама („Сл. гласник РС“, бр. 111/09, 92/11 и 93/12) - члан

84. став 3.

Уредба о утврђивању општег плана за одбрану од поплава за период од 2012. до

2018. године („Сл. гласник РС“, бр. 23/2012)

Оперативни план за одбрану од поплава за 2017. годину („Сл.гласник РС“, бр.

5/2017)

Статут општине Ћићевац („Сл. лист општине Ћићевац“, бр. 17/13-пречишћен

текст, 22/13 и 10/15) – члан 33.

Годишњи програм мера и радова на смањењу ризика за одбрану од поплава за воде другог реда на територији општине доноси се у складу са општим и оперативним планом за одбрану од поплава

1. Одржавање и санација заштитних водних објеката на водама другог реда

На територији општине Ћићевац на водотоцима за воде другог реда нема изграђених заштитних водних објеката

1. Одржавање водотокова из локалног оперативног плана

Угроженост од поплава на појединим подручјима општине Ћићевац је различита и односи се углавном на пољопривредно земљиште. Она може да настане као последица већих атмосферских падавина, наглог топљења снега, као последица бујица и ерозије земљишта у одговарајућем сливном подручју. Бујични токови на територији општине су следећи:

|  |  |  |
| --- | --- | --- |
| Р.бр. | Назив водотока | Дужина у км |
| а | Трубаревски поток |  |
| б | Бујица Бучинац |  |
| в | Велики поток |  |
| г | Топлички поток |  |
| д | Горчиловац |  |
| ђ | Дамнићи |  |
| е | Поток Градац | 1,00 |
| ж | Градачки поток |  |
| з | Ратевачки поток | 5,00 |
| и | Ћићевачки поток |  |
| ј | Радошевачки поток |  |
| к | Лучински поток |  |

Бујични водотокови

а) Трубаревски поток чине два главна огранка и то: десни Ајдучки поток и леви Велики поток. Оба се састају изнад села Трубарева и под именом Трубаревски поток теку до утока у Јужну Мораву, 200 m од железничке пруге. То су биле веома активне бујице које су често прекидале железнички саобраћај између Браљине и Ђуниса. Због тога се још 1938. год. приступило регулацији Трубаревског потока – каналисање корита у његовом даљем току и подизању камених преграда (20 у кориту Великог потока и 12 у Ајдучком потоку). Изграђени камени и бетонски објекти су задржали нанос и у кориту је постигнут уравнотежен пад. Ниједан од постојећих објеката није оштећен, тако да и данас одлично функционишу. Потребно их је само одржавати у исправном стању. Трагови ерозије јављају се местимично јер су изданачке шуме храста, цера, букве и граба развијене, а огољена места пошумљена багремом.

Од текућег одржавања потребно је само редовно одржавање у смислу сече растиња, шибља, траве, као и чишћење камених преграда од наноса.

б) Бујица Бучинац – чине га два огранка и то: десни Бучинац и леви Кованџиски поток. Бучинац постаје у пределу винограда Г. Сталаћа, прелази испод засвођених пропуста железничке пруге и пута Сталаћ – Крушевац и његова се плавина простире у корито Западне Мораве. Леви огранак – Кованџиски поток утаче у Бучинац на 400 m од ушћа овог у Мораву. Висинска разлика изворишта и утока је 160 m што значи да просечни пад корита главног тока износи 13%. Геолошку подлогу чини гранитоидни гнаус који се у великим блоковима распада и лако је покретљив при већим изливима киша, те га вода носи до самог Моравског корита. Земљиште је под јачим дејством површинске и јаружасте ерозије, шумом су обрасле само уже обале како Бучинца, тако и његовог огранка. Ерозијом и клизиштем је захваћено око 5 хектара. Бујични нанос из овог водотока, с обзиром да су пропусти на железници и на путу велике ширине, не угрожава ни једну од поменутих саобраћајница, али је овај нанос озбиљна претња за разорно дејство воде на леву обалу Западне Мораве на потезу од око 1 km.

Поменути поток узводно од железничке пруге делом је сређен од дивљих израслина растиња и делимично је извршено профилисање канала. Пропусте на железничкој прузи и на државном путу првог реда потребно је одржавати, а што је у надлежности власника поменуте инфраструктуре. Доњи ток потока потребно је профилисати ради бољег усмерења у корито Западне Мораве.

в) Велики поток настаје у пределу места званог „Прогон“, на надморској висини од 300 m у прилично огољеној котлини и утиче у Јужну Мораву, уносећи песак и ситнији камен. Ова бујица има изразити карактер бујице „спирњаче“, јер је корито каменито и степеновано природним каскадама, те је ерозија због тога минимална.

Поменути поток потребно је редовно одржавати и чистити од наноса и растиња.

г) Топлички поток настаје у потесу Попрдина и има релативно кратак ток до укрштања са магистралним путем Појате- Крушевац. Корито овог потока није дефинисано од укрштања са путем и пругом.

Поменути поток потребно је редовно одржавати и чистити од наноса и растиња.

д) Горчиловац је једна од најактивнијих и најопаснијих левих бујичних притока Јужне Мораве, на потесу од Браљине до Сталаћа. Благодарећи томе што у Мораву утиче непосредно при излазу из клисурастог дела корита, његов крупан бујични нанос излива се по околном земљишту. Бујица је значајна јер у корито Мораве уноси крупне блокове камења и чини да је ова река у том делу дивља и напада супротну обалу на којој је железничка пруга. Дужина водотока ове бујице је око 4km,а просечан пад корита око 20%.

Од текућег одржавања потребно је само редовно одржавање у смислу сече растиња, шибља, траве, као и чишћење наноса камења из корита.

ђ) Дамнићи је притока Јужне Мораве и утиче 200 m низводно од Горчиловца. По својим бујичним особинама идентична је претходном. Због величине наплавине и њеног карактера разарајуће делује на корито Јужне Мораве. И она доноси блокове камења, али и ситнији материјал. Пад корита је 20-25%, а геолошка подлога је гнаус и подложан је интензивном распадању. На обе падине у доњем току видљиви су трагови браздасте ерозије. Пошумљеност овог слива износи 60-70%, шуме су проређене, изданачке. Блокови камења поклизнути са падине налазе се уз саме обале и код већих излива кише над сливом крећу ка Морави. Спирање на обема падинама је изразито. Са регулационим радовима у сливу ове две бујице (Дамнићи, Горчиловац) могло би да се отпочне тек по доношењу одлуке о регулацији корита Јужне Мораве на делу од Браљине до Сталаћа.

е) Поток Градац тече Градачком утрином која се налази североисточно од села Плочник и утиче у Јовановачку реку. Дужине је око 1 km са просечним падом од 15%. Овај поток има веома моћну плавину која се формирала од обилног бујичног материјала који овај поток транспортује при јаким изливима киша и у многоме погоршава режим корита Јовановачке реке.

Поменути поток потребно је редовно одржавати до улива у Јовановачку реку и то сечењем растиња.

ж) Градачки поток утиче у Јовановачку реку као њена лева притока, 200 m низводно од потока Градац. Спада у ред веома активних бујица подривача јер транспортује у пријемну реку замашну количину наноса. Делује у зони дебелих наслага белих и црвенкастих пескова, па му је зато и материјал, вучени нанос, састављен углавном од песка и шљунка, мада се местимично јавља и крупнији материјал. Најјаче разорно деловање ова бујица има у свом средњем току, где висина обалних одрона достиже 15-20 m. Одрони допиру до саме ивице шуме и врло су активни, обрувавања већих размера се стално врше.

Поменути поток потребно је редовно одржавати и сећи растиње.

з) Ратевачки поток настаје у пределу места „Крушар“ (атар села Плочник) на надморској висини од 240 m и утиче у Јовановачку реку у селу Плочник. Надморска висина ушћа је 140 m, дужина водотока око 5 km, а просечан пад корита је око 2%. Овај поток има дубоко усечено корито у дебеле наслаге црвенкастих и белих пескова. У средњем његовом току, на левој обали, налазе се два клизишта као последица дубоко усеченог корита и налазишта живе воде – локви у горњем делу.

Поменути поток потребно је редовно одржавати и сећи растиње.

и) Ћићевачки поток је један од умерених бујичних водотока у овом крају. Некад је правио велику штету на пољопривредном земљишту у атару низводно од Ћићевца на путу Ћићевац – Варварин, док није регулисан. Чине га три огранка и то: Кочански поток, поп Рашићев поток и Маричићев поток. Изворишта ових потока су на надморској висини од 280 до 300 m, састају се у горњем току и низводно теку под именом Ћићевачки поток пролазећи кроз град Ћићевац. Просечан пад корита је око 5-6%. Воде има у кориту и преко лета, али само у мањој количини, док за време излива већих водених талога над сливом, услед прилично велике површине слива (око 9 km²) поток нагло набуја те тада његова вода засићена наносом од муља, песка и шљунка угрожава приобалне домове у Ћићевцу.

Поменути поток потребно је сређивати у средишњем делу тока и то од укрштања са улицом Николе Тесле па узводно до краја насељеног места Ћићевац. Потребно је корито чистити од талога и извршити сечење растиња, као и редовно кошење истог пошто пролази кроз насељено место.

ј) Радошевачки поток чине два огранка, леви звани Ловац и десни звани Главичар. Оба настају на надморској висини од око 350 m. Карактеристично је да у сливу овог потока, сем на делу између два огранка, нема видљивих трагова ерозије. За сада овај поток причињава штету радошевачком пољу испод пруге до моравског корита и то само због нерегулисаног корита на пролазу кроз поменуто поље.

У делу проласка потока кроз Радошевац и то нарочито у делу узводно од државног пута првог реда Појате Крушевац, потребно је продубити и очистити корито од наноса, као и извршити сечење растиња и одржавање истог.

к) Лучински поток прави штету на 10-15 хектара пољопривредног земљишта у атару. Код јачих падавина или наглог топљења снега, вода се разлива по пољу носећи песак и шљунак, јер нема усечено корито. Профилисање потока је рађено уназад пар година, али је остао нерегулисан један део због нерешених имовинско правних односа.

Поменути поток је потребно чистити од наноса и извршити сечење растиња на истом.

У оперативном плану нису наведени следећи потоци, а који су од значаја за регулисање одвода атмосферских вода су:

* Поток у Сталаћу-Виноградарски поток (кат. парцела бр.6361/2 КО Сталаћ)

Ранијих година услед обилних киша које су падале долазило је до поплава у насељеном месту Сталаћ (поплављен је трг око железничке станице и поште, као и домаћинства у Сталаћу). До поплаве је дошло услед изливања потока који пролази кроз центар насељеног места Сталаћ, а који носи кат бр. 6361/2 КО Сталаћ.

Поток је у власништву Ј.В.П „Србијаводе“, а облик својине је државина РС. Укупна дужина потока кроз насељено место Сталаћ је око 710м. Вода се скупља од гробља и позајмишта Циглане, а одакле се и велике количине наноса таложе у ниже делове. Најкритичнији део је од бивше земљорадничке задруге Сталаћ (одакле поток катастарски и постоји), па до железничке пруге у укупној дужини од око 330м. Поменута деоница очишћена је у 2016-тој години. Отежавајуће околности приликом извођења радова биле су што у делу трасе постоје положени елктро каблови, птт инсталације, као и инсталације сигнализације железничке пруге. Поменуте инсталације нису све снимљене.

У 2016-тој години за сређивање овог водотока издвојено је 370.000,00 динара. Поменути поток потребно је редовно одржавати.

* Поток у Појату

Поменути поток настаје изнад ауто пута, скупља атмосферске воде са околних брда, пролази поред комплекса „Коларевић“, долази до државног пута првог реда Појате- Крушевац и у том делу има дефинисано корито и у том делу не долази до изливања. Међутим од поменутог пута вода тече преко приватних поседа и то у врло плитком кориту које је стихијски настало, а одатле уличним каналима поред тече кроз само насеље Појате и усмерава се ка игралишу за фудбал. Приликом изливања крећући се кроз насељено место плави налегла домаћинства (поседе и објкете).

Ова ситуација прави велики проблем који је неопходно решити, првенствено решавајући имовинско правне односе у смислу добијања сагласности за формирање атмосферског канала, па тек након тога вршити грађевинске радове. Према нашем мишљењу поменути атмосферски канал је приоритет у односу на све остале канале имајући у виду стварање велике количине бујичне воде и плављењу великог броја домаћинства.

Бујице као облици елементарних непогода које се појаве у повременим или сталним водотоцима приликом јаких киша или наглог топљења снега ретко могу да изазову краткотрајне поплаве у насељеним местима општине Ћићевац, али наносе штету пољопривредном земљишту. Угроженост од нормално високих вода не представља опасност по насељена места јер имају изграђене насипе. То су насипи на десној обали Јужне Мораве и то Сталаћ – Саставци и на Великој Морави, Саставци – ушће Јовановачке реке, насипи на ћићевачком потоку до Велике Мораве. Изграђени насипи штите око 2000 хектара површина, саобраћајница и око 800 домаћинстава од повремених поплава.

За успешно спровођење одбране од поплава потребно је спровести следеће превентивне мере:

С обзиром да има пуно канала које је потребно санирати и одржавати овде ћемо само дати описе позиција потребних радова и јединичне цене за њихово извођење, а у складу са планираним буџетом општине Ћићевац. Штаб за ванредне ситуације, с обзиром на указану тренутну потребу, даће предлог за извршење наведених позиција за конкретно одређену локацију. На основу тачно одређене локације извршења радова, ова комисија, непосредно пред извршење, урадиће предрачунску вредност конкретне инвестиције на смањењу ризика од поплава, а све у оквирима планираног буџета.

Предмер и предрачун радова:

|  |  |  |  |  |
| --- | --- | --- | --- | --- |
| Чишћење | Јед. мере | Количина | Јединична цена у дин. | Износ  у дин. |
| Водотоци на територији општине |  |  |  |  |
| 1. Сечење постојећих стабала, са кресањем грана, краћењем на трансп. дужину и одвозом до 10км;  - до Ø20 цм, ручно сечење  - до Ø20цм, машинско сечење | ком  ком | 20  20 | 800,00  1000,00 | 16.000  20.000 |
| 2. Ручно сечење густог шибља са утоваром и превозом до 10км и превозом радника | м2 | 500 | 60,00 | 30.000 |
| 3. Машински ископ одводних канала и корекција. Цена обухвата ископ земље ровокопачем 80%, са ручним дотеривањем 20%, утовар у камион и превоз на депонију до 10км. | м³ | 184 | 1.000,00 | 184.000 |
| 4. Ручно кошење траве тримерима, превоз радника и косилица | м2 | 5.000 | 8,00 | 40.000 |
| Укупно |  |  |  | 290.000 |

НАПОМЕНА:

Предмер и предрачун је рађен по постојећем стању профила, стању на лицу места и тренутно важећем ценовнику за наведене радове ЈП „Путеви Ћићевац“.

Средства су обезбеђена буџетом општине Ћићевац.

У случају настанка поплаве, односно ванредне ситуације, предвиђена су финансијска средства сталне буџетске резерве за санирање последица настале штете.

У циљу припрема за спровођење Оперативног плана одбране од поплава на територији општине Ћићевац потребно је обезбедити следећа материјално-техничка средства:

|  |  |  |  |  |  |
| --- | --- | --- | --- | --- | --- |
| Ред. Број | Врста материјала | Количина | Јединица мере | Јединична цена/дин. | Свега |
| 1. | џак јутани | 2500 | комад | 30,00 | 75.000 |
| 2. | канап за вреће | 20 | клубе | 300,00 | 6.000 |
| 3. | акум. бат. лампа | 10 | комад | 1000,00 | 10.000 |
| 4. | чизме рибарске | 20 | пар | 2.850,00 | 57.000 |
| 5. | чизме гумене | 35 | пар | 1.100,00 | 38.500 |
| 6. | паљена жица | 12 | кг | 125,00 | 1.500 |
| 7. | ексери разни | 15 | кг | 100,00 | 1.500 |
| 8. | приручна апотека | 7 | комад | 1.500,00 | 10.500 |
|  | СВЕГА: |  |  | 200.000 | |

Средства за обезбеђење наведеног материјала у циљу спровођења Оперативног плана одбране од поплава на територији општине Ћићевац, обезбеђују се из буџета општине.

У случају настанка поплаве, односно ванредне ситуације, предвиђена су финансијска средства сталне буџетске резерве за санирање последица настале штете.

1. Организација одбране од поплава

|  |  |  |  |  |  |
| --- | --- | --- | --- | --- | --- |
| р.  бр. | МЕРА/ЗАДАТАК | НОСИЛАЦ | ОПЕРАТИВНИ ПОСТУПАК | ИЗВРШИЛАЦ ОПЕРАТИВНОГ ПОСТУПКА | НАПО-  МЕНА (Прилог-  План) |
| 1 | 2 | 3 | 4 | 5 | 6 |
| 1 | Праћење извештаја, прогноза, упозо-  рења РХМЗ о појавама великих вода и њиховом временском и просторном трајању и интезитету | Штаб за ВС  јединице локалне самоуправе | -Појачано ангажовање на праћењу хидрометеоролошке ситуације и пријему и  обради извештаја  -Издавање упозорења и  најава ванредних и опасних појава | Ситуациони центар, Стручно-оперативни тим за одбрану од поплава |  |
| 2 | Прикупљање, обрада и достављање  информација надлежним органима | Ситуациони центар | Појачан рад органа и служби  који се баве осматрањем,  прикупљањем информација и обавештавањем | Субјекти система осматрања, раног упозоравања, обавештавања и узбуњивања на територији локалне самоуправе |  |
| 3 | Пријем информација од оперативног  и Националног центра 112 | Председник општи-  не | Пријем и обрада информација о опасностима од поплава и ру-  шења хидроакомулационих  брана и достављање истих члановима штаба за ВС и стр-  учно оперативног тима за одб-  рану од поплава | Ситуациони центар |  |
| 4 | Процена настале опасности, могућих последица утврђивања потреба за спровођење евакуације | Општински/штаб  за ВС | -Одређивање подручја са кога  се мора спровести евакуација становништва  -Прикупљање података и утврђивање укупног броја угрожених и настрадалих које треба евакуисати | -надлежна служба јед. локалне самоуправе, повереници ЦЗ, ситуациони центар |  |
| 5 | Доношење наредбе за спровођење евакуације и ангажовање капацитета оспособљених привредних друштва и других правних лица | Општински штаб  за ВС (у сарадњи са организационим јединицама СВС | -Спровођење наредби  -координација активности и контрола спровођења наредби и других аката штаба за ВС | СОТ |  |
| 6. | Организација обавештавања становништва | Општински/штаб  за ВС | -Обавештавање угроженог становништва о чињеницама битним за спровођење задата-  ка ЦЗ  -Стварање предуслова за усп-  ешну реализацију ЦЗ | СОТ, снаге заштите и спасавања |  |
| 7. | Организација прикупљања становни-  штва које се евакуише | -Општински штаб  за ВС  -надлежни орган  јед. ЛС | Прикупљање угрожених и  превоз болесних и изнемоглих до места прикупљања са којих ће се извршити евакуација | -повереници ЦЗ  -јединице ЦЗ  -екипеЦЗ  -оспособљена -привредна друштва |  |
| 8. | Организација извођења евакуације становништва | -општински  штаб за ВС и  -надлежни орган  јед. лок. сам. | -прихват средстава за превоз  -одређивање приоритета  -одређивање распор. тура  -превоз  -обезбеђивање саобраћаја | -јединице ЦЗ  -Црвени крст  -привредна друштва  -саоб. полиција |  |
| 9. | Организација збрињавања угроженог  и настрадалог становништва:  -евакуисаног становништва  -становништва које је остало на угроженој територији | Општински  штаб за ВС | Утврђивање броја лица за које треба да се обезбеди смештај  -утврђивање броја лица из посебне категорије становни-  штва које треба упутити у здравствене установе (медици-  нско збрињавање)  -утврђивање објеката и размештај становништва као и врсте збрињавања (смештај у установама здравствене и социјалне заштите)  -тражење несталих лица и спајање раздвојених породица (Служба тражења ЦК) | -повереници ЦЗ  -јединице ЦЗ  -Црвени крст  -здравствене установе  -Центар за социјални рад |  |
| 10. | Организација смештаја | Општински  штаб за ВС | -Припремање објеката за  смештај угрожених  -утврђивање приоритета  (стари, труднице, деца....)  -привремени смештај у ненаменске објекте (спортске хале, школе, шаторска насеља)  -смештај у објекте привреме-  ног смештаја (угоститељко- туристички, планинарски  домови, ...) | -повереници ЦЗ  -јединице ЦЗ-екипе за прихват  -екипе Црвеног крста  -здравствени и социјални радници  -власници објеката у којима се врши  смештај  -оспособљена правна лица која обезбеђују смештај |  |
| 11 | Организација здравственог и социјал-  но- психолошког збрињавања | Општински  штаб за ВС | -здравствено збрињавање (\*привремене амбуланте за пружање медицинске помоћи  \* мобилне екипе медицинске помоћи)  -социјално збрињавање (брига  о деци која су одвојена од родитеља, старим и немоћним лицима)  -психолошко збрињавање (рад са лицима која су доживела стрес или неку другу трауму) | -мобилни тимови јединица ЦЗ  -екипе Црвеног крста  -здравствена служба  -Центри за социјални рад  -хуманитарне организације |  |
| 12 | Обезбеђење исхране | Општински  штаб за ВС | -припремање оброка и распод-  ела оброка  -достављање оброка  -достављање неопходних животних намирница као и угроженом становништву које  је остало на територији угроженог подручја | -оспособљена  правна лица која обезбеђују храну  и животне намирнице  -јавне кухиње  -јединице ЦЗ  -Црвени крст |  |
| 13 | Снабдевање водом | Општински  штаб за ВС | -допремање воде за пиће (цистерне или флаширана)  -допремање воде за одржава-  ње хигијене  -редовна контрола хемијске и биолошке исправности воде | -комуналне службе  -Завод за јавно  здравље |  |
| 14 | Спровођење хигијенско- епидемиолошких мера | Општински  штаб за ВС | -вршење хигијенско-епидемиолошке контроле  -одржавање хигијене у објек-  тима колективног смештаја и  личне хигијене  -правилно одлагање и  редовно одвожење смећа  -информисање становништва о превентивним мерама за спречавање појаве заразних болести  -изолација оболелих од  заразних болести | -комуналне службе  -Завод за јавно  здравље  -здравствене  службе  -Црвени крст  -јединице ЦЗ |  |
| 15 | Обавештавање јавности | Штаб за ВС  јединице локалне самоуправе (ЛС) | -Обавештавање јавности средствима јавног  информисања  -Службена објава података (о стању погођеног поручја,  мерама које се предузимају, извршеној евакуацији...)  -Давање информација о оста-  лим чињеницама у вези  поплава | Локална средства  јавног информисања, СОТ тим за одбрану  од поплава, органи јединице  ЛС |  |

1. Евидентирање поплавних догађаја

Дато у прилогу-Табела 1

1. План комуникација учесника у одбрани од поплава

П Р Е Г Л Е Д   
КОМУНИКАЦИЈА-ВЕЗА ОПЕРАТИВНИХ СНАГА

| Ред. број | НАЗИВ ПРАВНОГ ЛИЦА | ИМЕ И ПРЕЗИМЕ РУКОВОДИОЦА/  ЗАМЕНИКА РУКОВОДИОЦА ОПЕРАТИВНОГ ТИМА | НАЧИН КОМУНИКАЦИЈЕ | | | РЕЈОН АНГАЖОВАЊА |
| --- | --- | --- | --- | --- | --- | --- |
| Мобилни телефон | Радио веза  (назив корисника) | Остало |
| 1 | 2 | 3 | 4 | 5 | 6 | 7 |
|  | Одељење за ванредне ситуације Крушевац-Оперативни центар за обавештавање | Лазаревић Александар | 064/8924246 |  |  |  |
| Џопалић Миљко | 064/8922937 |  |  |
|  | Општински Штаб за ванредне ситуације Ћићевац | Златан Кркић- к-дант штаба | 066/6464222 |  |  |  |
| Звездан Бабић зам. к-данта | 064/8774903 |  |  |
| Душан Сми-љанић- нач.штаба | 062/8053109 |  |  |
| Марија Кузмановић-чл. штаба | 064/8774909 |  |  |
| Антић Зоран | 064/8774907 |  |  |
| Бошковић Бојан | 065/8774455 |  |  |
| Салман Славица | 063/7266247 |  |  |
| Драган Илић | 064/8924241 |  |  |
|  | ЈКСП „Развитак“ Ћићевац | Смиљковић Животије | 064/8617336 |  |  |  |
|  | Дом здравља Ћићевац | Миливојевић др Зоран | 063/603496 |  |  |  |
|  | ДОО „Пајић комерц“ | Дејан Пајић | 065/8126811 |  |  |  |

У Ћићевцу

14.03.2017. године

Комисија у саставу:

1. Јовица Богдановић, председник \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Марија Кузмановић, члан \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Маријана Јовановић, члан \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

СКУПШТИНА ОПШТИНЕ ЋИЋЕВАЦ

Бр. 217-13/17-02 од 28.4.2017. године

ПРЕДСЕДНИК

Славољуб Симић, с.р.

61.

На основу чланова 54. и 66. Закона о добробити животиња ( „Службени гласник РС“, бр. 41/2009), члана 46. Закона о ветеринарству ( „Службени гласник РС“ бр. 91/05, 30/2010 и 93/2012) и на основу члана 33. Статута општине Ћићевац („Сл. лист општине Ћићевац“, бр.17/13-пречишћен текст, 22/13 и 10/15), Скупштина општине Ћићевац на 16. седници одржаној дана 28.4.2017. године, донела је

ПРОГРАМ

КОНТРОЛЕ И СМАЊЕЊА ПОПУЛАЦИЈЕ НАПУШТЕНИХ

ПАСА И МАЧАКА НА ТЕРИТОРИЈИ ОПШТИНЕ ЋИЋЕВАЦ

I Основне одредбе

Програм контроле и смањења популације напуштених паса и мачака на територији општине Ћићевац представља документ којим се дефинишу циљеви и мере које ће спроводити општина Ћићевац у погледу контроле и смањења напуштених паса и мачака на њеној територији.

II Преглед стања

Велики број паса луталица и напуштених паса на улицама свих насељених места у атару наше општине као и законска обавеза локалне самоуправе у чијој је надлежности решавање овог проблема, поставили су неопходност израде овог документа као први и основни корак у контроли и смањењу паса луталица на територији општине Ћићевац, а у складу са специфичностима наше средине.

Општина Ћићевац има десет насељених места и по последњем попису из 2015.године 8.971 становника.

На спровођењу активности хватања и збрињавања паса луталица на територији наше општине кренуло се 2014. године када је ухваћено 25 паса, 2015. године - 55, 2016. године – 108. Просечан број ухваћених паса у претходном периоду је значајан податак о броју напуштених животиња на јавним површинама општине Ћићевац.

Из буџета општине Ћићевац за послове хватања и збрињавања паса луталица утрошено је у 2014. години – 75.000 динара, за псе ухваћене у 2015. години 200.000 динара и у 2016. години 250.000 динара.

Трошкови на име исплаћених одштета грађанима за штету коју наносе напуштене животиње, судским путем и вансудским поравнањем у 2016.години износе 170.350,00динара.

Наведена издвојена средстава говоре о оптерећењу буџета општине Ћићевац за намене решавање проблема паса луталица.

Знатан број напуштених паса и мачака на територији општине Ћићевац у највећој мери последица је несавесног понашања власника као и природне репродукције животиња. Одлуком о условима за држање и заштиту домаћих животиња на територији општине Ћићевац прописано је да се пси морају држати у ограђеном простору и да се пас може слободно кретати само у стану или дворишту у објектима индивидуалног становања под условом да му је онемогућен излазак из дворишта. Власник или држалац пса може га изводити само на поводнику дужине до 2м, док се агресивни пси могу изводити на поводнику дужине до 2м и са заштитном корпом на њушци.Необележени пас који се затекне на јавној површини без поводника и заштитне корпе сматра се луталицом. Обележени пас (са уграђеним микрочипом) који се затекне на јавној површини без присуства власника, сматра се псом без надзора.

Пси и мачке се обележавају и евидентирају у складу са законом који уређује ветеринарство. Власник односно држалац паса и мачака дужан је да омогући надлежној ветеринарској служби обавезну вакцинацију против беснила, дехелминтизацију и стерилизацију животиња ради спречавања рађања нежељених кућних љубимаца. Власник односно држалац паса и мачака дужан је да правилним држањем и другим мерама и средствима спречи да кућни љубимци угрозе људе и околину. Ако власник односно држалац паса и мачака није у могућности да се даље брине о њима, дужан је да им обезбеди одговарајући третман . Власник односно држалац који изгуби животињу дужан је да тај губитак пријави надлежном органу јединице локалне самоуправе или ветеринарској служби најкасније у року од три дана, у супротном сматра се да је напустио животињу. Послове хватања, превоза и збрињавања врши овлашћена служба. У случају да приликом хватања напуштених паса и мачака буде ухваћена животиња која има власника, власник је може преузети уз накнаду одговарајућег износа хватања и збрињавања напуштених животиња са превозом.

Општина Ћићевац има склопљен Уговор о пружању услуга стерилизације паса луталица са ВС „Превентива“, на територији наше општине. У 2016. години на територији општине Ћићевац укупан број регистрованих паса је 1215. Укупан број вакцинисаних против беснила, је 403 паса.

III Законска регулатива

Овај програм усаглашен је са законском регулативом укључујући Закон о добробити животиња, Закон о ветеринарству и Одлуку о држању и заштити домаћих животиња на територији општине Ћићевац као и потребама актуелног тренутка. На основу члана 54. Закона о добробити животиња органи јединица локалне самуправе дужни су да израде и спроводе програм контроле и смањења напуштених паса и мачака према специфичностима средине. На основу члана 66. истог Закона орган јединице локалне самоуправе дужан је да обезбеди прихватилиште ако на својој територији има напуштених животиња и да обезбеди прикупљање, превоз и збрињавање напуштених и изгубљених животиња, као и да им пружи помоћ, бригу и смештај у прихватилиште. На основу члана 46. Закона о ветеринарству локална самоуправа дужна је да на својој територији организује зоохигијенску службу која обавља послове хватања и збрињавања напуштених животиња у прихватилишта за животиње.

IV Циљеви доношења програма

Циљеви доношења овог Програма су:

1. смањење броја напуштених паса и мачака који се налазе на јавним површинама;
2. контрола постојеће популације паса и мачака;
3. заштита здравља људи и животиња спречавањем појаве ширења и преношења заразних болести и болести које се преносе са животиња на људе (зоонозе);
4. смањење напада на грађане као и завођење јавног реда и мира;
5. смањење трошкова у случају одштетних захтева грађана;
6. спречавање растурања чврстог отпада и смећа из контејнера, канти и депонија;
7. спречавање прљања површина јавне намене;
8. стимулација обележавања, вакцинације, дехелминтизације и стерилизације;
9. подизање свести грађана у правцу одговорног држања паса и мачака и хуманог поступања са истима.

V Мере за реализацију циљева Програма

Мере за реализацију циљева овог Програма су:

1. Регистрација и обележавање свих кућних љубимаца је кључна превентивна мера која обезбеђује евидентирање свих власничких паса и мачака на територији општине Ћићевац, евидентирање свих напуштених паса и мачака и формирање јединствене базе података у склопу базе Управе за ветерину. На овај начин олакшан је надзор над кретањем животиња, проналажење изгубљених, напуштених и отуђених љубимаца, утврђених власника и њихове одговорности за материјалне трошкове хватања и збрињавања паса, као и накнаде у случају напада.

1. Вакцинација и дехелминтизација свих кућних љубимаца као мера спречавања појаве и ширења беснила и ехинококозе које су и зоонозе.

Надлежна ветеринарска станица и ветеринарске амбуланте на територији општине Ћићевац на основу члана 56. Закона о ветеринарству, вршиће вакцинацију паса и мачака у складу са Програмом мера и издавати потврде о вакцинацији против беснила власницима односно држаоцима паса или мачака, и о томе водити евиденцију. Вакцинисани пси морају се трајно обележити у складу са посебним прописом.

1. Хватање напуштених и изгубљених паса, транспорт и смештај у прихватилиште

– послове хватања и збрињавања напуштених животиња спроводи зоохигијенска служба, коју ангажује јединица локалне самоуправе.

У периоду док општина Ћићевац формира зоо хигијенску службу, наведене послове обављаће одговарајуће службе са територије друге јединице локалне самоуправе на

основу закљученог уговора о пружању услуга хватања и збрињавања паса луталица између општине Ћићевац и понуђача тражених услуга.

Када се обезбеде финансијска средства, општина Ћићевац ће формирати сопствену зоохигијенску службу која ће задовољити прописане услове у погледу обучености запослених лица и опреме за хватање и транспорт животиња до прихватилишта.

1. Изградња прихватилишта је законска обавеза коју ће Општина Ћићевац испунити када за ову инвестицију обезбеди финансијска средства. Изградња прихватилишта подразумева одабир одговарајуће локације (ограђена,незагађена и безбедна парцела на самом ободу највећег насељеног места у општини), која је инфраструктурно опремљена (вода,струја, пут).
2. Стерилизација паса и мачака подразумева оварихистеректомију женских и кастрацију мушких животиња је најефикаснија мера за смањење популације напуштених паса и мачака којом се регулише њихова неконтролисана репродукција. Иста ће се спроводити у прихватилишту, а сада је део уговорене обавезе са службом за хватање и збрињавање паса луталица.Такође, примена ове мере је један од начина да власници, односно држаоци кућних љубимаца спрече рађање нежељених кућних љубимаца, што је и њихова законска обавеза.
3. Удомљавање напуштених паса и мачака из прихватилишта је најхуманији начин њиховог збрињавања. Том приликом вакцинисане, стерилисане и обележене животиње преузимају нови, одговорни власници.
4. Подршка у изградњи приватних азила и прихватању напуштених животиња са територије наше општине.
5. Враћање напуштених паса на локацију на којој су ухваћени уз претходну регистрацију, обележавање, вакцинацију и стерилизацију је засновано је на ЦНР стратегији „ухвати-третирај-пусти“ (CNR- Catch-neuter-release) је мера која подразумева да се животиње враћају на место хватања где настављају да живе под заштитом старатеља. На овај начин стопа раста популације са стерилисаним животињама постаје нула, након чега се број паса полако и природно смањује. При спровођењу ове мере треба водити рачуна да број враћених паса не доведе до појаве чопора. На локацију на којој је ухваћен враћају се само неагресивани, мањи пси уколико постоје услови да грађани брину о њиховој исхрани и појењу.
6. Едукација и информисање.

Едукација пре свега треба да подстиче већу одговорност власника паса и мачака да би се смањила учесталост напуштања кућних љубимаца, да би се власници упознали са потребама и понашањем животиња, са превенцијом уједа, правилном бригом о њима, значајем регистрације, обележавања, вакцинације, дехелминтизације и стерилизације, са прописима које морају поштовати и моралним начелима и начелом хуманости са посебним освртом на здравље људи и животиња.

Едукацију треба да спроводе стручњаци а неопходно је укључити кинолошко удружење, удружење за заштиту животиња или друге заинтересоване организације и образовне установе. У циљу едуковања становника и деце треба организовати трибине у месним заједницама, семинаре и предавања у школама као и прилагођени програм у предшколској установи. Резултати упорне примене програма за едукацију постају видљиви на три нивоа – грађани и деца усвајају знања и вештине, развија се свест , мењају ставови, долази до промене понашања према животињама.

Информисање и обавештавање као неопходни инструмент едукације подразумева пласирање информација путем штампаних и електронских медија, радија,билборда, штампање летака и брошура намењених одређеним циљним групама.

Када се у једној друштвеној заједници спроводи CNR стратегија у комбинацији са едукацијом грађана, пси се хватају, лече, стерилишу и враћају на своја станишта, грађани постају свесни добробити животиња и хуманих метода за ограничење бројности уличних животиња. Ширење болести се на тај начин држи под контролом због чега грађани престају да се плаше паса и лакше прихватају повратак здравих паса и мачака у своје заједнице.

10. Санкционисање неодговорних грађана - применом законских прописа и казнених одредби потребно је санкционисати оне власнике , односно држаоце животиња који не вакцинишу своје псе и мачке, не изврше њихово трајно обележавање, ако напусте или одбаце животињу, када без надзора пусте животиње на јавне површине, као и у другим законом или прописима предвиђеним случајевима.

Захтеве за подношење прекршајног поступка против неодговорних грађана Прекршајном суду подносе надлежне инспекције.

11. Еутаназија је најнеефикаснија мера контроле и спроводи се искључиво над агресивним и неизлечивим животињама, у складу са Законом о добробити животиња.

12. Сарадња између министарства, локалне самоуправе, комуналних предузећа, ветеринарских установа, кинолошких друштава, удружења за заштиту животиња и грађана неопходна је мера у циљу решавања проблема напуштених паса и мачака

VI Финансирање

Да би програм у целости био реализован потребно је предвидети и обезбедити финансијска средства за организовање и рад зоохигијенске службе, изградњу прихватилишта, за рад служби и функционисање прихватилишта.

Потребна финансијска средства:

1. средства за формирање зоохигијенске службе (возило, опрема, људство)
2. трошкови рада зоохигијенске службе;
3. средства за прибављање пројектно-техничке документације за изградњу прихватилишта;
4. трошкови изградње прихватилишта;
5. средства за набавку опреме за рад у прихватилишту;
6. трошкови зарада и накнада за запослене раднике;
7. трошкови обуке као и здравствене заштите запослених;
8. материјални трошкови у прихватилишту (гориво, регистрација возила,струја, вода, телефон...)
9. трошкови исхране животиња у прихватилишту;
10. трошкови стерилизације, кастрације, лечења, витаминизације и еутаназије;

11.одржавање опреме;

12. трошкови одржавања објекта.

Извори финансирања:

1. средства добијена на основу пројеката из европских фондова, буџета Републике Србије
2. донације;
3. буџет општине Ћићевац.

VII Надзор

Надзор над спровођењем овог програма врши Одсек за буџет, финансије, јавне набавке и комунално-инспекцијске послове.

VIII Завршне одредбе

Овај програм ступа на снагу осмог дана од дана објављивања у „Службеном листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 355-43/17-04 од 28.4.2017. године

ПРЕДСЕДНИК

Славољуб Симић, с.р.

АКТИ

ПРЕДСЕДНИКА ОПШТИНЕ И ОПШТИНСКОГ ВЕЋА

35.

На основу члана 16. 17. 18. и 19. Одлуке о начину финансирања пројеката удружења грађана и невладиних организација из буџета општине Ћићевац („Сл. лист општине Ћићевац“ бр. 22/12), а у вези другог Јавног конкурса за финансирање пројеката удружења грађана и невладиних организација из буџета општине Ћићевац у 2017. години, бр. 454-4/17-01 од 09.02.2017. године и Предлога Комисије за спровођење поступка јавног конкурса за финансирање пројеката удружења грађана и невладиних организација бр. 454-4/17-01 од 16.03.2017. године, Председник Општине, доноси

О Д Л У К У

о избору пројеката удружења и невладиних организација

у области: организовања културних догађаја

Члан 1.

Овом одлуком врши се избор пројеката удружења и невладиних организација који ће се финансирати из буџета општине Ћићевац за 2017. годину у области организовања културних догађаја.

Члан 2.

Одобрава се финансирање следећих пројеката удружења и НВО из буџета општине Ћићевац за 2017. годину у области организовања културних догађаја:

1. Културно уметничко друштво „9.Август“, пројекат „Чувари традиције“-120.000,00 динара
2. Удружење „Чувари Мојсињске Свете Горе“, пројекат „Споменик Војводе Пријезде са постаментом“ – 100.000,00 динара
3. Удружење грађана „Вилин Дом“, пројекат „Традиција мога краја“ – 70.000,00 динара
4. Друштво пчелара „Др. Богољуб Констатиновић“- Крушевац, пчеларска секција „Шурка“- Сталаћ, пројекат „Пчеларски етно сајам „Троморавље 2017“ – 80.000,00 динара
5. Културно уметничко друштво „Војвода Пријезда“ Сталаћ, пројекат „Очување културног идентитета, очување и неговање народних обичаја као и подстицање аматерског културног – уметничког рада“ – 30.000,00 динара

Укупан износ средстава одобрених на конкурсу јесте 400.000,00 динара.

Члан 3.

Учесници конкурса имају право да поднесу приговор Општинском већу у року од 8 дана од дана достављања Одлуке, као и право увида у конкурсну документацију.

Члан 4.

По коначности ове Одлуке закључиће се уговор о финансирању пројеката из буџета општине са удружењима и невладиним организацијама, најкасније у року од 8 дана.

Члан 5.

Одлуку доставити: Културно уметничком друштву „9.Август“, пројекат „Чувари традиције“, Удружењу „Чувари Мојсињске Свете Горе“, пројекат „Споменик Војводе Пријезде са постаментом“, Удружењу грађана „Вилин Дом“, пројекат „Традиција мога краја“, Друштву пчелара „Др. Богољуб Констатиновић“- Крушевац, пчеларској секцији „Шурка“- Сталаћ, пројекат „Пчеларски етно сајам „Троморавље 2017“, Културно уметничком друштву „Војвода Пријезда“ Сталаћ, пројекат „Очување културног идентитета, очување и неговање народних обичаја као и подстицање аматерског културног – уметничког рада“, Одсеку за буџет, финансије, јавне набавке и комунално-инспекцијске послове и архиви.

Члан 6.

Одлуку објавити у средствима јавног информисања, на званичној интернет презентацији општине као и у „Сл. листу општине Ћићевац“, најкасније у року од 14 дана од дана закључења уговора.

ПРЕДСЕДНИКА ОПШТИНЕ ЋИЋЕВАЦ

Бр. 454-4/17-01 од 16.3.2017. године

ПРЕДСЕДНИК Златан Кркић, с.р.

36.

На основу члана 46. Закона о локалној самоуправи (''Сл. гласник РС'', бр.129/07, 83/14-др. закон и 101/2016-др. закон), члана 29. Закона о јавној својини (''Сл.гласник РС', број 72/11, 88/13 и 105/14) и члана 62. Статута општине Ћићевац ("Сл. лист општине Ћићевац", бр. 17/13- пречишћен текст, 22/13 и 10/15), Општинско веће општине Ћићевац на 42. седници одржаној дана 3.4.2017. године доноси

РЕШЕЊЕ

1. ВАСИЋ (МИОДРАГА) МИРОЉУБ из Крушевца, дипл. инжењер грађевинарства, ЈМБГ 0110952781049, ЛК бр. 003623582 ПУ Крушевац, именован за судског вештака за област грађевинарства, решењем Министарства правде Републике Србије, бр. 740- 05-02489/2010-03 од 6.7.2011. године, ангажује се ради процене вредности (цене) по одлукама СО Ћићевац бр. 464-9/17-04 од 21.3.2017. године, бр. 464-12/17-02 од 21.3.2017. године и бр. 464-10/17-05 од 21.3.2017. године.
2. Трошкови ангажовања судског вештака биће плаћени из буџета општине Ћићевац.
3. Вештак је дужан да у року од 30 дана од дана достављања овог решења и потребне документације за рад, достави овом органу стручни налаз и мишљење у писаном облику.
4. Решење објавити у ''Сл. листу општине Ћићевац''.
5. Решење доставити: Васић Мирољубу, Расински ударни батаљон 016/8, 37000 Крушевац, имовинско- правној служби, Одсеку за финансије, буџет, јавне набавке и комунално-инспекцијске послове и архиви.

OПШТИНСКО ВЕЋЕ ОПШТИНЕ ЋИЋЕВАЦ

Бр. 06-30/17-02 од 3.4.2017. године

ПРЕДСЕДНИК

Златан Кркић, с.р.

37.

На основу члана 44. став 1. тачке 1) и 5) Закона о лoкалној самоуправи („Сл. гласник РС“, бр.129/07, 84/13- др. закон и 101/2016-др. закон) и члана 59. став 1. тачка 10 Статута општине Ћићевац („Сл. лист општине Ћићевац“, бр. 17/13 – пречишћен текст, 22/13 и 10/15), а у вези са Уговором о гранту у оквиру Регионалног стамбеног програма – Стамбени програм у Републици Србији, RHP-W4-CМG/COMP3-2015, бр. 205-76/16-01 од 23.11.2016. године (у даљем тексту: Уговор), Председник општине Ћићевац, доноси

РЕШЕЊЕ

О ИЗМЕНИ РЕШЕЊА О ИМЕНОВАЊУ КОМИСИЈЕ ЗА ИЗБОР КОРИСНИКА ПОМОЋИ ЗА РЕШАВАЊЕ СТАМБЕНИХ ПОТРЕБА ИЗБЕГЛИЦА ДОДЕЛОМ ПАКЕТА ГРАЂЕВИНСКОГ МАТЕРИЈАЛА ИЗБЕГЛИЦАМА У ОКВИРУ РЕГИОНАЛНОГ СТАМБЕНОГ ПРОГРАМА, ПОТПРОЈЕКАТ 4 – ГРАЂЕВИНСКИ МАТЕРИЈАЛ И ИМЕНОВАЊУ СЛУЖБЕНИКА ОДГОВОРНОГ ЗА КОНТРОЛУ КВАЛИТЕТА

1. У Решењу бр. 205-81/16-01 од 19.12.2016. године, тачка 1. подтачка 1. мења се и гласи:

„Драгана Радосављевић, председник”

1. Решење о измени Решења о именовању Комисије за избор корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, потпројекат 4 – грађевински материјал и именовању службеника за контролу квалитета, објавити у „Сл. листу општине Ћићевац“.

ПРЕДСЕДНИК ОПШТИНЕ ЋИЋЕВАЦ

Бр. 205- 81/16-01 од 24.2.2017. године

ПРЕДСЕДНИК ОПШТИНЕ

Златан Кркић, с.р.

АКТИ

ЈАВНИХ ПРЕДУЗЕЋА И УСТАНОВА

4.

На основу чл. 25, 26. и 28. Закона о комуналним делатностима („Сл. гласник РС“, бр. 88/2011 и 104/2016), члана 22. и 69. тачка 3) Закона о јавним предузећима („Сл. гласник РС“, бр. 15/2016), члана 108. Одлуке о комуналном уређењу и хигијени („Сл. лист општине Ћићевац“, бр. 14/2014) и члана 35. Статута ЈКСП „Развитак“ Ћићевац („Сл. лист општине Ћићевац“, бр. 10/2013), Надзорни одбор ЈКСП „Развитак“ Ћићевац, на 46. седници одржаној 27.4.2017. године, донео је

ОДЛУКУ

О ИЗМЕНИ ОДЛУКЕ О ЦЕНАМА ОСНОВНИХ КОМУНАЛНИХ УСЛУГА

Члан 1.

У Одлуци о ценама основних комуналних услуга ЈКСП „Развитак“ Ћићевац („Сл. лист општине Ћићевац“, бр. 3/15), тачка 1. Производња и дистрибуција воде, мења се и гласи:

|  |  |  |  |
| --- | --- | --- | --- |
| * 1. ПРОИЗВОДЊА И ДИСТРИБУЦИЈА ВОДЕ | | | |
|  | | без ПДВ | са ПДВ-ом  (ПДВ на утрошену воду се обрачунава по стопи од 10%) |
| 1.1. | физичка лица-грађани | 41,02 дин/м3 | 45,12 дин/м3 |
| 1.2. | правна лица-мала привреда и предузетници и привреда | 98,44 дин/м3 | 108,28 дин/м3 |
| 1.3. | за физичка лица-грађане, са канализацијом | 55,76 дин/м3 | 61,34 дин/м3 |
| 1.4. | за правна лица-мала привреда и предузетници и привреда, са канализацијом | 115,24 дин/м3 | 126,76 дин/м3 |

Члан 2.

Ову одлуку објавити у „Сл. листу општине Ћићевац“, а иста ће се примењивати почев од 1.4.2017. године.

НАДЗОРНИ ОДБОР ЈКСП „РАЗВИТАК“ ЋИЋЕВАЦ

Бр. 809/2017 од 27.4.2017. године

ПРЕДСЕДНИК

Мирослав Марковић, с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

С А Д Р Ж А Ј

Страна

1. Одлука о јавним паркиралиштима..................................................................................................... 1
2. Одлука о измени одлуке о радноправном статусу чланова Општинског већа општине Ћићевац 5
3. Решење о давању сагласности на Одлуку о измени Одлуке о ценама основих комуналних

услуга ЈКСП „Развитак“ Ћићевац...................................................................................................... 5

1. Решење о давању сагласности за потписивање уговора.................................................................. 6
2. Годишњи програм мера и радова на смањењу ризика од поплава у општини Ћићевац за

2017. годину......................................................................................................................................... 6

61. Програм контроле и смањења популације напуштених паса и мачака на територији

општине Ћићевац................................................................................................................................ 12

**АКТИ**

**ПРЕДСЕДНИКА ОПШТИНЕ И ОПШТИНСКОГ ВЕЋА**

35. Одлука о избору удружења и невладиних организација у области: организовање

културних догађаја............................................................................................................................. 15

36. Решење о ангажовању судског вештака........................................................................................... 16

37. Решење о измени Решења о именовању Комисије за избор корисника помоћи за решавање

стамбених потреба избеглица доделом пакета грађевинског материјала избеглицама у

оквиру Регионалног стамбеног програма, потпројекат 4 – грађевински материјал и

именовању службеника за контролу квалитета............................................................................... 17

**АКТИ**

**ЈАВНИХ ПРЕДУЗЕЋА И УСТАНОВА**

4. Одлука о измени Одлуке о ценама основних комуналних услуга.................................................. 17

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| ПРЕТПЛАТИТЕ СЕ НА СЛУЖБЕНИ ЛИСТ  ОПШТИНЕ ЋИЋЕВАЦ ЗА 2017. ГОДИНУ  Годишња претплата износи 2.000,00 динара  Наруџбе слати на Општинску управу  УПЛАТУ ВРШИТИ НА РАЧУН 840-742351843-94  ОПШТИНСКА УПРАВА ОПШТИНЕ ЋИЋЕВАЦ |

Издавач: Општинска управа општине Ћићевац, Карађорђева 106

Одговорни уредник: Драгана Јеремић, тел. 037/811-260